Document ID: 31992D0014

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1991 για την τροποποίηση της απόφασης 79/542/ΕΟΚ του Συμβουλίου περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν τις εισαγωγές ιπποειδών (92/14/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών για τις εισαγωγές ιπποειδών προέλευσεως τρίτων χωρών (1), και ιδίως το άρθρο 12,
Εκτιμώντας:
ότι, με την απόφαση 79/542/ΕΟΚ (2), όπως τροποποιήθηκε τελευταία από την απόφαση 91/361/ΕΟΚ της Επιτροπής (3), το Συμβούλιο κατάρτισε τον πίνακα των τρίτων χωρών από τις οποίες τα κράτη μέλη επιτρέπουν τις εισαγωγές βοοειδών και χοιροειδών, νωπών κρεάτων και προϊόντων με βάση το κρέας-
ότι πρέπει να τροποποιηθεί η απόφαση αυτή για να ληφθούν υπόψη οι εισαγωγές ιπποειδών προελεύσεως τρίτων χωρών, με την επιφύλαξη των όρων που καθορίζονται από την απόφαση της Επιτροπής 89/15/ΕΟΚ (4), όπως τροποποιήθηκε τελευταία από την απόφαση 91/487/ΕΟΚ (5)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 79/542/ΕΟΚ του Συμβουλίου τροποποιείται ως εξής:
1. Ο τίτλος αντικαθίσταται από τον ακόλουθο τίτλο:
"Απόφαση 79/542/ΕΟΚ του Συμβουλίου της 21ης Δεκεμβρίου 1976 περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοιροειδών και ιπποειδών, νωπών κρεάτων και προϊόντων με βάση το κρέας".
2. Στο άρθρο 1, προστίθεται η ακόλουθη παράγραφος:
"3. α) τα κράτη μέλη εισάγουν ιπποειδή που προέρχονται από τις τρίτες χώρες ή μέρος των τρίτων χωρών που εμφαίνονται στο μέρος Ι της ειδικής στήλης "ιπποειδή" του παραρτήματος-
β) τα κράτη μέλη επιτρέπουν την προσωρινή εισαγωγή στην Κοινότητα αλόγων που έχουν καταχωρηθεί ή την επανεισαγωγή στην Κοινότητα μετά από προσωρινή εξαγωγή αλόγων που έχουν καταχωρηθεί που προέρχονται από τις τρίτες χώρες ή το μέρος των τρίτων χωρών που εμφαίνονται στο μέρος ΙΙ της ειδικής στήλης "ιπποειδή" του παραρτήματος-
γ) με την επιφύλαξη του άρθρου 19 της οδηγίας 90/426/ΕΟΚ μέχρις εγκρίσεως των ειδικών διατάξεων σε εφαρμογή του άρθρου 13 παράγραφος 2 της οδηγίας αυτής, τα κράτη μέλη δεν μπορούν να εισάγουν ιπποειδή που προέρχονται από τις ακόλουθες χώρες:
- Νότια Αφρική
- Βραζιλία
- Κόστα Ρίκα
- Κολομβία
- Αίγυπτος
- Ισημερινός
- Μαρόκο
- Περού
- Τουρκία
- ΕΣΣΔ
- Βενεζουέλα".
3. Το παράρτημα της απόφασης 79/452/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την 1η Ιανουαρίου 1992.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 17 Δεκεμβρίου 1991.

Labels: 0
3
5
6